Diari Oficial de la Generalitat Valenciana


Sumari del DOGV 5956, del 17-02-2009 (2009/1665)

ACORD de 13 de febrer de 2009, del Consell, pel qual concreta els increments retributius per al personal al servici de les institucions sanitàries dependents de la Conselleria de Sanitat, segons el que preveu l'Acord de 14 de febrer de 2008.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/1665


Data del document
:   13-02-2009

Organisme emissor
:   Conselleria de Sanitat

Tipus de document
:   Acord

Descriptors 

:   * administració del personal
    * remuneració del treball
    * legislació
    * professió sanitària
    * professió paramèdica
    * personal sanitari

ACORD de 13 de febrer de 2009, del Consell, pel qual concreta els increments retributius per al personal al servici de les institucions sanitàries dependents de la Conselleria de Sanitat, segons el que preveu l'Acord de 14 de febrer de 2008. [2009/1665]  
El Consell, en la reunió del dia 13 de febrer de 2009, va adoptar l'acord següent:  
L'Acord de 14 de febrer de 2008, subscrit entre la Conselleria de Sanitat i les organitzacions sindicals FSP-UGT-PV, FSS-CCOO-PV, CSI-CSIF i USAE, sobre l'aplicació de mesures per a la consecució d'una ocupació pública de qualitat, l'estabilitat en l'ocupació i la reducció de la temporalitat, preveu l'assignació de diverses partides pressupostàries per a l'exercici 2008 destinades a incrementar determinades retribucions del personal al servici de les institucions sanitàries dependents de la Conselleria de Sanitat. Este acord concreta l'aplicació d'estes partides pressupostàries, de manera que les quanties previstes es destinen a incrementar els conceptes retributius corresponents.  
Per tant, després d'haver sigut negociat en la Mesa Sectorial de Sanitat, d'acord amb el que preveuen els articles 31 i següents de la Llei 7/2007, de 12 d'abril, de l'Estatut Bàsic de l'Empleat Públic, i fent ús de l'habilitació per a modificar les taules retributives del personal al servici de les institucions sanitàries que conté l'article 53 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat, a proposta del conseller de Sanitat, el Consell  
ACORDA  
Primer  
Modificar l'import del complement d'atenció continuada que conté l'apartat III (Resta del personal) de la taula retributiva VI de l'annex de la Llei 11/2000, de 28 de desembre, de la Generalitat, corresponent a les taules retributives del personal al servici de les institucions sanitàries dependents de la Conselleria de Sanitat. La modificació té efecte des de l'1 d'octubre de 2008, i consistix a introduir les precisions següents:  
1. El complement d'atenció continuada, modalitat B (festivitat) que s'aplica als dies 1 i 6 de gener i 24, 25 i 31 de desembre, és el doble del previst en la taula esmentada.  
2. La quantia del complement d'atenció continuada, modalitat A (nocturnitat), que s'aplica a les nits del 24 i 31 de desembre és la mateixa que s'aplica estos dies com a complement d'atenció continuada, modalitat B (festivitat).  
3. Se suprimix la retribució addicional de 14,10 euros prevista en la taula esmentada per a ambdós modalitats de complement d'atenció continuada, i que s'aplicava a les nits del 24 i 31 de desembre i als dies 25 de desembre i 1 de gener.  
Segon  
Modificar l'import del complement d'atenció continuada, modalitat B (festivitat), que conté la taula VI.III esmentada adés, amb el calendari i les quantitats següents:  
TAULA VI. III.  
MODALITAT B (FESTIVITAT)  
 OCTUBRE 2008  
GRUP DIUMENGE O FESTIU  
 EUROS / DIA  
B 61,04  
C 48  
D 44,77  
E 43,58  
  
\* \* \* \* \*  
Tercer  
Modificar l'Acord de 3 de desembre de 2004, del Consell, que fixa determinades retribucions de localització per a l'atenció continuada del personal d'infermeria d'Atenció Especialitzada. La modificació consistix a incloure-hi en l'àmbit d'aplicació el personal d'infermeria de la Cambra Hiperbàrica de Castelló.  
Quart  
Modificar les retribucions que s'apliquen al personal mèdic SAMU i ATS/DUI SAMU. Els grups retributius corresponents a este personal queden, amb efecte des de l'1 d'octubre de 2008, com s'indica a continuació:  
Cinqué  
Este acord té efecte econòmic des de l'1 d'octubre de 2008.  
Sisé  
El present acord és publicarà en el Diari Oficial de la Comunitat Valenciana.  
Valencia, 13 de febrer de 2009  
El vicepresident primer i secretari del Consell,  
VICENTE RAMBLA MOMPLET